Den 46-årige nordmand, som blev frifundet i Aalbæk-sagen, er nu endeligt frifundet. Statsadvokaten har besluttet ikke at anke nordmandens frifindelse til Vestre Landsret. - Vi er nået frem til, at det ikke vil føre til noget andet resultat at anke sagen til landsretten, siger vicestatsadvokat Jakob Berger Nielsen. Med dagens afgørelse kan den 46-årige nordmand, som nåede at sidde varetægtsfængslet i ni måneder, nu begynde at se fremad. - Den 46-årige nordmand er nu endeligt frifundet, og det betyder, at han nu kan søge erstatning for at have været fængslet uretmæssigt, siger Jakob Berger Nielsen. Det har haft store konsekvenser for den 46-årige mand at være indblandet i smuglersagen fra Aalbæk, da hans mekanikerfirma nu ligger i økonomisk ruin. Den 46-årige nordmand har nu to måneder til at søge erstatning for at have været fængslet. De fire nordmænd, der blev dømt i byretten, har alle anket deres domme til landsretten. Statsadvokaten har også anket dommene for at få straffen skærpet. De fire nordmænd blev alle idømt tre et halvt års fængsel for at have smuglet 250 kilo hash.

Opsummering:
Den 46-årige nordmand, som blev frifundet i Aalbæk-sagen ved byretten i Hjørring, er nu endeligt frifundet.